smcproject/ml-wiki-sentences huggingface dataset:
കോർട്ടിക്കൽ കോളങ്ങളോളം പോന്ന കമ്പ്യൂട്ടേഷണൽ യൂണിറ്റാണെങ്കിൽ ഇന്നത്തെ സൂപ്പർകമ്പ്യൂട്ടറുകൾ ഉപയോഗിച്ച് സസ്തനികളുടെ തലച്ചോറ് അനുകരിച്ച് നിർമ്മിക്കാൻ സാധിക്കും,പക്ഷേ നിലവിലെ ജൈവ മസ്തിഷ്കത്തെക്കാൾ വേഗത കുറവായിരിക്കും.
ഭൗമ ബാഹ്യ യാത്രകൾ
അമിത വേഗത മൂലം തടസ്സം നേരിടേണ്ടി വരുന്ന ബഹിരാകാശ യാത്രകൾ മൈൻഡ് അപ്‌ലോഡിങ്ങിനാൽ പരിഹരിക്കാം.
നിരവധി അപ്‌ലോഡുകൾ അടങ്ങിയ ഒരു സമൂഹത്തെ ഒരു ചെറിയ കമ്പ്യൂട്ടർ വഴി ചെറിയ സ്പേസ് ഷിപ്പിനകത്ത് ഉൾക്കൊള്ളിക്കാം, അങ്ങനെ ബഹിരാകാശ യാത്രകൾക്ക് ആവശ്യമായ ഊർജ്ജ ഉപഭോഗത്തിന്റെ അളവു കുറയ്ക്കാം.
ഭൂമിയിൽ നിന്നുള്ള നിയന്ത്രണത്തിനു പകരം അതിനകത്തുള്ള അപ്‌ലോഡുകൾക്ക് തന്നെ വാഹനത്തെ നിയന്ത്രിക്കാം.
ഇത് മാസങ്ങളോ വർഷങ്ങളോ നീളുന്ന ബഹിരാകാശ യാത്രകൾക്ക് സഹായകമാവും.
വിർച്ച്വൽ മനസ്സുകളെ ദീർഘകാലത്തേക്ക് ഉറക്കിയിടാനോ, പ്രവർത്തന വേഗത കുറയ്ക്കാനോ സാധിക്കും, ഇതുവഴി നൂറുകണക്കിനോ ആയിരക്കണക്കിനോ വർഷം യാത്ര ചെയ്താലും വിരസത ഒഴിവാക്കാനാവും, ലക്ഷ്യത്തിൽ എത്തിച്ചേരുമ്പോൾ സിസ്റ്റത്തിനകത്തുതന്നെയുള്ള കമ്പ്യൂട്ടറുകൾ താനെ ഉണർത്തിക്കോളും.
ഒമേഗാപോയിന്റ് എന്ന പുസ്തകത്തിൽ പറയുന്നതനുസരിച്ച് പ്രപഞ്ചം ഇത്തരം അതി ബുദ്ധികളുടെ കോളനി വൽക്കരണത്തിന് വിധേയമാവും.
യാത്രയുടെ മറ്റൊരു സാധ്യതയെന്തെന്നാൽ ലേസർ രൂപത്തിലോ റേഡിയോ തരംഗ രൂപത്തിലോ വ്യക്തിത്വത്തെ യാത്രചെയ്യാൻ കഴിയും.
ഇന്ന് കമ്പ്യൂട്ടർ ഡാറ്റകൾ കൈമാറുന്നത് പോലെ.
യാത്ര ചെയ്യേണ്ട സ്ഥലങ്ങളിൽ ഒരു പ്രേഷണ ഉപകരണവും സ്വീകരണ ഉപകരണവും സ്ഥാപിച്ചാൽ ഡാറ്റാ രൂപത്തിൽ യാത്ര ചെയ്യാം ഏതാണ്ട് ടെലിപ്പോർടേഷൻ പോലെ.
വാഹനങ്ങളുടെ ആവശ്യമില്ല, ഈ സിഗ്നലുകളെ കൈമാറ്റം ചെയ്യാൻ ആവശ്യമായ ഊർജ്ജം മാത്രം മതി.
പ്രകാശത്തിനോടടുത്ത വേഗത്തിൽ യാത്ര ചെയ്യാം.
ക്ഷണനേരം മതിയാകും.
വിഭിന്ന/സമാന്തര നിലനില്പ്
സയൻസ് ഫിക്ഷനുകളിൽ പൊതുവേ കണ്ടുവരുന്ന മറ്റൊരു പ്രതിഭാസമാണ് ഒരേ സമയം ഒരേ വ്യക്തിത്വത്തിന്റെ രണ്ട് പകർപ്പുകൾ ഉണ്ടാവുക എന്നുള്ളത്.
ഇങ്ങനെയുള്ള കോപ്പികളെ ഒരേ സമയം വിവിധങ്ങളായ അനുഭവങ്ങൾക്കു വിധേയമാക്കുന്നു എന്നിട്ട് ഈ അനുഭവങ്ങളെല്ലാം ഒരു പ്രധാന വ്യക്തിത്വത്തിൽ സമൻവയിപ്പിക്കുന്നു.
ഫലത്തിൽ ഒരു ബോധ മനസ്സിനെ "ഒരേ സമയം" "പല സ്ഥലത്ത്" പല കാര്യങ്ങൾ ചെയ്യാൻ വിട്ടതായി.
ഇത് ഫിക്ഷനുകളിൽ പ്രധാനമായും കണ്ടുവരുന്ന ഒരു ആശയമാണ്.
പക്ഷേ ഇത് സ്വത്വം, വ്യക്തിത്വം മുതലായവയെ സംബന്ധിച്ച് രസകരമായ പല ചോദ്യങ്ങൾക്കും വഴിവയ്ക്കുന്നു.
ഉചിതമായ സാങ്കേതികവിദ്യകളും സമ്പ്രദായങ്ങളും ഫ്യൂച്വറിസ്റ്റ് റായ് കുഴ്സ്വെയിലിന്റെ അഭിപ്രായം അനുസരിച്ച് സൂപ്പർ കമ്പ്യൂട്ടറുകളുടെ പ്രോസസിങ് പവർ.
(കമ്പ്യൂട്ടിങ്ങ് ശേഷിയെക്കുറിച്ചുള്ള മൂർ നിയമത്തിന്റെ അടിസ്ഥാനത്തിൽ).
ഇവിടെ കമ്പ്യൂട്ടിങ് കപ്പാസിറ്റി ഇരട്ടിക്കുന്നത് 1.2 വർഷമായി കണക്കാക്കിയിരിക്കുന്നു.
കമ്പ്യൂട്ടേഷണൽ ശേഷി
ആവശ്യമായ കമ്പ്യൂട്ടേഷണൽ ശേഷി ഏതാനും ദശാബ്ദത്തിനുള്ളിൽ നടക്കും എന്ന് മൂർ നിയമത്തിനെ അടിസ്ഥാനമാക്കി മൈൻഡ് അപ്‌ലോഡിങ് വാദികൾ ചൂണ്ടിക്കാട്ടുന്നു.
എന്നിരുന്നാലും ഒരു പൂർണ്ണ മനുഷ്യ മസ്തിഷ്കത്തെ ഉൾക്കൊള്ളാൻ വേണ്ട കമ്പ്യൂട്ടേഷണൽ ശേഷി എത്രയാണെന്ന് കണ്ടെത്താൻ പ്രയാസമാണ്.
മനുഷ്യ മസ്തിഷ്കത്തെ അപ്‌ലോഡ് ചെയ്യാൻ വേണ്ട സങ്കേതങ്ങളെക്കാൾ, സങ്കീർണമായിക്കിടക്കുന്നത് ധാരാളമായിക്കിടക്കുന്ന ന്യൂറോണുകളും ഓരോ ന്യൂറോണിന്റെയും സങ്കീർണ്ണതയും ആണ്.
2004 ൽ ബ്ലൂബ്രെയിൻ പ്രൊജക്ടിന് നേതൃത്വം കൊടുക്കുന്ന ഗവേഷകൻ ഹെൻറി മർക്രാം പറഞ്ഞത് " ഇന്റലിജന്റ് ന്യൂറൽ നെറ്റ്വർക്ക് നിർമ്മിക്കേണ്ടത് (അവരുടെ) ലക്ഷ്യമല്ല ",അത്തരം പ്രൊജക്ടിന്റെ കമ്പ്യൂട്ടേഷണൽ ആവശ്യകതയെ മാത്രം അടിസ്ഥാനമാക്കി പറഞ്ഞത്.
ഇത് വളരെ ശ്രമകരമായ ജോലിയാണ്.
മസ്തിഷ്കത്തിലെ ഓരോ തന്മാത്രയും ഒരു ശക്തമായ കമ്പ്യൂട്ടറിനു തുല്യമാണ്.
നമുക്ക് ട്രില്ല്യൺ കണക്കിന് ന്യൂറോണുകളുടെ ഘടനയും പ്രവർത്തനവും അവയുടെ പരസ്പര ബന്ധത്തെ നിയന്ത്രിക്കുന്ന നിയമങ്ങളും ഒക്കെ മനസ്സിലാക്കേണ്ടതുണ്ട്.
ശരിക്കും പറഞ്ഞാൽ ഇന്ന് നിലനിൽക്കുന്ന ഏതൊരെണ്ണത്തെക്കാളും ശക്തമായ ഒരു കമ്പ്യൂട്ടറാണ് നമുക്ക് ആവശ്യം.
അഞ്ച് വർഷത്തിനു ശേഷം, ഒരു എലിയുടെ മസ്തിഷ്കത്തിന്റെ ചില ഭാഗങ്ങൾ വിജയകരമായി സിമുലേറ്റ് ചെയ്തതിനു ശേഷം, അതേ ശാസ്ത്രജ്ഞൻ കൂടുതൽ ശുഭാപ്തി പ്രകടിപ്പിച്ചു തുടങ്ങി.
2009 ൽ 
ബ്ലൂബ്രെയിൻ പ്രൊജക്ടിന് നേതൃത്വം വഹിക്കവെ അദ്ദേഹം പറഞ്ഞു,
" വ്യക്തമായ, പ്രവർത്തിക്കുന്ന ക്രിത്രിമ മനുഷ്യ മസ്തിഷ്കം അടുത്ത പത്ത് വർഷത്തിനുള്ളിൽ നിർമ്മിക്കാൻ സാധിക്കും."
സിമുലേഷൻ മോഡൽ സ്കെയിൽ A high-level cognitive AI model of the brain architecture is not required for brain emulation Simple neuron model: Black-box dynamic non-linear signal processing system Metabolism model: The movement of positively-charged ions through the ion channels controls the membrane electrical action potential in an axon.
മനുഷ്യ മസ്തിഷ്കത്തിന്റെ പ്രവർത്തനവും, ന്യൂറൽ നെറ്റ്വർക്കുകളിൽ നിന്ന് അത് എങ്ങനെ ഉണ്ടാകുന്നു എന്നതും ഇന്നും വളരെ കുറച്ചു മാത്രമേ മനസ്സിലാക്കാൻ കഴിഞിട്ടുള്ളു.
മൈൻഡ് അപ്ലോഡിങ് എന്ന ആശയം ന്യൂറൽ നെറ്റ്വർക്ക് എമുലേഷനെ അടിസ്ഥാനപ്പെടുത്തിയുള്ളതാണ്.
ഹൈലെവെൽ സൈക്കോളജിക്കൽ പ്രക്രിയയെയും മസ്തിഷ്കത്തിന്റെ ലാർജ് സ്കെയിൽ ഘടനയെയും ആർട്ടിഫിഷ്യൽ ഇന്റലിജൻസ് രീതികൾ ഉപയോഗിച്ചും കഗ്നിറ്റീവ് സൈക്കോളജി മാതൃകകൾ ഉപയോഗിച്ചും ചെയ്യുന്നു.
അതിനെക്കാൾ ന്യൂറൽ ശൃംഖലകളുടെ ലോലെവൽ ഘടന മനസ്സിലാക്കാനും ചിത്രീകരിക്കാനും, ഒരു കമ്പ്യൂട്ടർ സിസ്റ്റം ഉപയോഗിച്ച്.
മസ്തിഷ്കത്തിലുള്ള അൽഗരിതമിക് ഡാറ്റകളെ റിവേഴ്സ് എഞ്ജിനീയറിങ്ങ് നടത്തുന്നതിനെക്കാൾ അതിന്റെ സോഴ്സ് കോഡിന്റെ ബ്ലൂപ്രിന്റിനെ പ്രോഗ്രാമിങ്ങ് ഭാഷയിലേക്ക് മാറ്റണം.
അപ്പോൾ മനസ്സും വ്യക്തിത്വവും എല്ലാം ജൈവ ന്യൂറൽ നെറ്റ്വർക്കിൽ എന്നപോലെ എമുലേറ്റഡ് ന്യൂറൽ നെറ്റ്വർക്കിൽ ഉളവാകുന്നു.
മസ്തിഷ്കത്തിന്റെ മൊളിക്യുലാർ സ്കെയിൽ സിമുലേഷൻ വേണമെന്നില്ല.
ന്യൂറോണുകളുടെ പ്രവർത്തനങ്ങളെ ക്വാണ്ടം ബലതന്ത്രം ബാധിക്കുന്നില്ല എന്ന് കണ്ടെത്തിയിട്ടുണ്ട്.
ന്യൂറൽ നെറ്റ്വർക്ക് എമുലേഷന്, ന്യൂറോണുകളുടെ പ്രവർത്തനവും ന്യൂറോണുകളും സിനാപ്സുകളും തമ്മിലുള്ള ബന്ധങ്ങളും മനസ്സിലാക്കിയാൽ മതിയാകും.
നാഡീയ ഉദ്ദീപനങ്ങൾക്ക് ( വൈദ്യുത, രാസ ) ന്യൂറോണുകൾ എങ്ങനെ പ്രതികരിക്കുന്നു എന്നു മനസ്സിലാക്കാൻ ബ്ലാക്ക്ബോക്സ് സിഗ്നൽ പ്രൊസസിങ് മോഡൽ മതിയാകും എന്നു കരുതുന്നു.
സങ്കീർണ്ണവും കൃത്യതയുള്ളതുമായ ന്യൂറൽ മോഡൽ ആവശ്യമാണ്, ആർട്ടിഫിഷ്യൽ ന്യൂറൽ നെറ്റ്വർക് മോഡൽ.
ഉദാഹരണം, മൾട്ടി ലെയർ പെർസെപ്ഷൻ മോഡൽ മതിയാകില്ല എന്നു കരുതുന്നു, ഡൈനാമിക് സ്പൈക്കിങ് ന്യൂറൽ നെറ്റ്വർക്ക് ആവശ്യമാണ്.
ദീർഘകാല ഓർമ്മകൾ,പഠിക്കുന്ന കാര്യങ്ങൾ, മുതലായവ സിനാപ്സുകളുടെ സിനാപ്റ്റിക് പ്ലാസ്റ്റിസിറ്റി ( സിനാപ്റ്റിക് അഡാപ്റ്റേഷൻ ) എന്ന പ്രവർത്തന ഫലമായാണ് ഉണ്ടാവുന്നത്.
മോഡൽ ഈ പ്രവർത്തനം ഉൾക്കൊള്ളുന്നതായിരിക്കണം.
സെൻസറി റിസപ്റ്ററുകൾക്ക് വിവിധ ഉദ്ദീപനങ്ങളുമായുള്ള പ്രതികരണവും മോഡലിൽ ഉണ്ടായിരിക്കണം.
ന്യൂറോണുകൾ ഹോർമോണുകളുമായി എങ്ങനെ പ്രവർത്തിക്കുന്നു എന്നത് അറിയേണ്ടതുണ്ട് അതിനാൽ മോഡൽ ഉപാപചയ പ്രവർത്തനങ്ങൾ ഉൾക്കൊള്ളേണ്ടതുണ്ട്.
ന്യൂറോ മോഡുലേറ്ററുകൾ, ന്യൂറോ ട്രാൻസ്മിറ്ററുകൾ, അയോൺ ചാനലുകൾ മുതലായവയും മോഡൽ ഉൾക്കൊള്ളേണ്ടതുണ്ട്.
പ്രോട്ടീൻ ഇന്റെറാക്ഷനുകളും മോഡലിന് ഉൾക്കൊള്ളേണ്ടതിനാൽ അത് കമ്പ്യൂട്ടേഷണൽ ആയി സങ്കീർണ്ണമാകുന്നു.
മസ്തിഷ്കത്തെപ്പോലെയുള്ള ഒരു അനലോഗ് സിസ്റ്റത്തിന്റെ ഡിജിറ്റൽ കമ്പ്യൂട്ടർ സിമുലേഷൻ നടത്തുമ്പോൾ ക്വാണ്ടൈസേഷൻ ഏററുകൾ, ഡിസ്റ്റോർഷൻ മുതലായവ ഉണ്ടാകാൻ സാധ്യതയുണ്ട്, എന്നാലും ജൈവ ന്യൂറോണുകളും റാൻഡമ്നെസ്സ് ലിമിറ്റഡ് പ്രിസിഷൻ മുതലായവയ്ക്ക് വിധേയമാവുന്നുണ്ട്.
ഉദാ : ഒരു ശബ്ദത്തിൽ തന്നെ ശ്രദ്ധിച്ചുകൊണ്ടിരിക്കുമ്പോൾ മറ്റു 'ഒച്ച' കൾ മൂലമുണ്ടാകുന്ന ശബ്ദമലിനീകരണം.
ഹൈ വേരിയബിൾ റെസൊല്യൂഷൻ, നോൺ ലീനിയാരിറ്റി കൃത്യതയാർന്ന മാതൃകകൾ മുതലായവ ഉപയോഗിച്ച് മോഡലിന്റെ എററുകൾ ജൈവ ന്യൂറോണിന്റെതിനെക്കാൾ കുറച്ച് കൊണ്ടുവരാൻ കഴിയും.
ഇത്രയും ബൃഹത്തായ കമ്പ്യൂട്ടേഷണൽ പവറും കമ്പ്യൂട്ടേഷണൽ മെമ്മറിയും പ്രവർത്തിപ്പിക്കാൻ റിയൽ ടൈം കമ്പ്യൂട്ടറുകളിൽ(RTC) കഴിയും എന്നു കരുതുന്നു.
വ്യക്തിയുടെ സ്കാനിങ്, മാപ്പിങ് സ്കെയിലുകൾ
ഒരു പ്രത്യേക വ്യക്തിയുടെ മസ്തിഷ്കം സിമുലേറ്റ് ചെയ്യുമ്പോൾ, ഇതിന്റെ അനാട്ടമിക്കൽ മോഡലിൽ ഒരു ബ്രെയിൻ മാപ്പോ ന്യൂറോണുകൾ തമ്മിലുള്ള ബന്ധം കാണിക്കുന്ന കണക്ടിവിറ്റി ഡാറ്റാബേസോ ഉണ്ടായിരിക്കണം.
പൂർണ്ണ ബ്രെയിൻ സിമുലേഷനിൽ സുഷുമ്നാകാണ്ഡം, സെൻസറി റിസപ്റ്ററുകൾ, പേശീ കോശങ്ങൾ എന്നിവയടക്കം മുഴുവൻ നെർവസ് സിസ്റ്റത്തിന്റെയും കണക്ടിവിറ്റി ഈ മാപ്പിൽ കാണും.
ഒരു എലിയുടെ തലച്ചോറിലെ സിനാപ്ടിക് വിവരങ്ങളുടെ ഡിസ്ട്രക്ടീവ് സ്കാനിങ്, 2010 ൽ സാധ്യമായി.
ഹ്രസ്വകാല ഓർമ്മകളും മറ്റും ന്യൂറോണുകളുടെ തുടർച്ചയായ പ്രവാഹം, ഇൻട്രാ ന്യൂറൽ ഡൈനാമിക് പ്രവർത്തനം, ഇവ ഉൾക്കൊള്ളുന്നതിനാൽ രാസ വൈദ്യുത സിഗ്നൽ പ്രവർത്തനങ്ങൾ പകർത്താൻ പ്രയാസമായിരിക്കും.
അങ്ങനെയാണെങ്കിൽ സിമുലേഷൻ സമയത്ത് അൽപ്പനേരം ഓർമ്മ , ചില മാനസിക പ്രവർത്തനങ്ങൾ എന്നിവ നിലയ്ക്കാൻ സാധ്യതയുണ്ട്.
nano-replacement procedure വഴിയാണ് നടത്തുന്നതെങ്കിൽ ഈ പ്രശ്നം ഒഴിവാക്കാം.
ഒരു പൂർണ്ണ ബ്രയിൻമാപ്പ് 2 x 100,000,000,000,000,000 bytes (20,000 TB) സ്ഥലത്തിൽ താഴെയേ ഉൾക്കൊള്ളുന്നുള്ളു.
സീരിയൽ സെക്ഷനിങ്ങ് Serial sectioning of a brain
മൈൻഡ് അപ്‌ലോഡിങ് നടത്തുന്നതിൽ ഒരു പ്രധാന രീതിയാണ് സീരിയൽ സെക്ഷനിങ്.
ഈ രീതിയിൽ മസ്തിഷ്ക കലകളെയും മറ്റു ഭാഗങ്ങളെയും ശീതീകരിച്ച (frozen) ശേഷം ഓരോ പാളികളായി അപഗ്രഥിക്കുന്ന രീതിയാണിത്.
ഈ സാമ്പിളിലെ ന്യൂറോണുകളുടെയും അവയുടെ പരസ്പര ബന്ധങ്ങളെയും നാനോ-സ്കെയിലിൽ അപഗ്രഥിക്കാൻ ക്രയോ-അൾട്രാ മൈക്രോമീറ്റർ വേണ്ടിവരും ].
പുറത്തെ പാളിയിലെ നാഡീ കലകളെ അപഗ്രഥിച്ച് ശേഖരിച്ച ശേഷം പുറം പാളി മാറ്റുന്നു.
ഇത് വളരെയേറെ ദൈർഘ്യമേറിയ പ്രക്രിയയായ്തിനാലും ഇതിനെ ശ്രദ്ധിക്കാൻ പ്രത്യേകം ആളുകൾ വേണ്ടതിനാലും ഇതിനെ യന്ത്രവൽക്കരിക്കാൻ ശ്രമങ്ങൾ നടക്കുന്നു.
സ്ക്കാൻ ചെയ്തെടുത്ത ന്യൂറൽ ശൃംഖല കമ്പ്യൂട്ടർ സിസ്റ്റത്തിനുള്ളിൽ പ്രവർത്തിക്കുന്നു.
അങ്ങനെ മനസും കമ്പ്യൂട്ടറിനുള്ളിൽ പ്രവർത്തിക്കുന്നു.
നാഡീ പ്രവർത്തനങ്ങളെ അതിനെ പുറമേ അപഗ്രഥിക്കുക വഴി സിമുലേറ്റ് ചെയ്യാൻ പറ്റുമെന്നുണ്ടെങ്കിൽ, അത് സ്കാനിങ് ഇലക്ട്രോൺ മൈക്രോസ്കോപ്പ് വഴിയുള്ള നിർധാരണം വഴി കഴിയും.
] ഈ രീതി ഉപയോഗിച്ച് നമുക്കാവശ്യമായ എല്ലാ ജൈവ-രാസ പ്രവർത്തനങ്ങളും പകർത്താൻ കഴിയണമെന്നില്ല.
ബ്രയിൻ ഇമേജിങ്ങ് Process from MRI acquisition to whole brain structural network Magnetoencephalography
മസ്തിഷ്കത്തിന്റെ ത്രിമാന മാതൃകകൾ നിർമ്മിക്കാൻ സാധിക്കും.
ഫങ്ഷണൽ എം.ആർ.ഐ , എം.ഇ.
ജി (മാഗ്നെറ്റോസെഫലോഗ്രഫി ) , മുതലായ ന്യൂറോ ഇമേജിങ് സാങ്കേതികവിദ്യകൾ ഉപയോഗിച്ചോ, രണ്ടും ഒരുമിച്ച് ഉപയോഗിച്ചോ മസ്തിഷ്കത്തിന്റെ വ്യക്തമായ ത്രിമാന മാതൃക നിർമ്മിക്കാൻ കഴിയും.
ഇത് ഒരു നോൺ ഡിസ്ട്രക്ടീവ് രീതിയാണ്, അതായത് നിലവിലെ മസ്തിഷ്കത്തിന് കുഴപ്പമൊന്നും കൂടാതെ തന്നെ ഇത് ചെയ്യാൻ സാധിക്കും.
സങ്കീർണ്ണമായ കഗ്നിറ്റീവ് പ്രവർത്തനങ്ങൾ നടക്കുമ്പോൾ ഉണ്ടാകുന്ന സിഗ്നലുകളെ അപഗ്രഥിക്കാൻ ഇന്ന് എഫ്.എം.ആർ.ഐ യും എം.ഇ.
ജി യും ഉപയോഗിക്കുന്നു.
മാപ്പിങ്ങിന്റെ റെസൊല്യൂഷൻ ഇപ്പോൾ അൽപ്പം കുറവാണ്, എങ്കിലും ഈ സങ്കേതത്തിന്റെ പുരോഗമനം കൂടുതൽ വ്യക്തതയുള്ള സ്കാനിങ്ങിന് വഴിയൊരുക്കും.
ബ്രയിൻ-കമ്പ്യൂട്ടർ ഇന്റർഫേസ് ബ്രയിൻ-കമ്പ്യൂട്ടർ ഇന്റർഫേസ് (BCI)
ജീവനുള്ള മസ്തിഷ്കത്തിലെ നാഡീകോശങ്ങളും കമ്പ്യൂട്ടറുമായി നേരിട്ട് ബന്ധപ്പെടുത്തുന്ന സാങ്കേതികത.
ഇത് ഒരു നോൺ ഡിസ്ട്രക്ടീവ് പ്രക്രിയയാണ്.
ജീവനോടെയുള്ള മനുഷ്യ മസ്തിഷ്കത്തെ പകർത്താൻ ഇത്തരത്തിലുള്ള സാങ്കേതികതകൾ ആവശ്യമാണ്.
നിലവിലുള്ള ഗവേഷണങ്ങൾ C. elegans എന്ന വട്ടപ്പുഴുവിന്റെ ന്യൂറൽസിസ്റ്റം സിമുലേഷൻ
ഈ ജീവിയുടെ സ്പർശന ശേഷിയുടെ നാഡീ ശൃംഖല 1985ൽ പകർത്തപ്പെട്ടു.
2004ൽ നാഡീ-പേശീ വ്യവസ്ഥയുടെ മുഴുവനായുള്ള സോഫ്റ്റ്‌വേർ സിമുലേഷനും അതിന്റെ ആവാസ വ്യവസ്ഥയുടെ മാതൃകയും നിർമ്മിക്കപ്പെട്ടു.
ഇത് ഡൗൺലോഡ് ചെയ്യാനും ലഭ്യമാണ്.
എന്നിരുന്നാലും, ഇത്തരം താരതമ്യേന ചെറിയ ജീവികളിൽ ഇത്രയും സങ്കീർണ്ണമായ നാഡീ വിനിമയങ്ങൾ എങ്ങനെയാണ് സംഭവിക്കുന്നതെന്ന് പൂർണ്ണമായും മനസ്സിലാക്കാൻ നമുക്ക് സാധിച്ചിട്ടില്ല.
ഡോർസോഫില്ല പഴ ഈച്ചയുടെ ന്യൂറൽസിസ്റ്റം സിമുലേഷൻ
ഡ്രോസോഫില്ലയുടെയും മസ്തിഷ്കം പരിപൂർണമായും പഠിക്കപ്പെട്ടുകഴിഞ്ഞു.
ഒരു പരിധിവരെ പകർക്കപ്പെടുകയും ചെയ്തു.
എലിയുടെ / സസ്തനികളുടെ മസ്തിഷ്ക സിമുലേഷൻ
എലിയുടെ തലച്ചോറിന്റെ പകുതിയോളം വലിപ്പവും അത്രയും തന്നെ സങ്കീർണ്ണതയും ഉള്ള ഒരു കൃത്രിമ നാഡീ ശൃംഖല ഐ.ബി.എമ്മിന്റെ ബ്ലൂജീൻ സൂപ്പർകമ്പ്യൂട്ടറിൽ 2007ൽ University of Nevada ഗവേഷണ സംഘം പ്രവർത്തിപ്പിക്കുകയുണ്ടായി.
ഒരു സെക്കൻഡിന്റെ സിമുലേറ്റ് ചെയ്ത സമയത്തിന് കമ്പ്യൂട്ടറിന്റെ പത്തു സെക്കൻഡ് സമയം വേണ്ടിവന്നു.
വിർച്ച്വൽ കോർട്ടെക്സ് വഴി ജൈവസമാനമായ നാഡീയ ആവേഗങ്ങൾ പോകുന്നത് കാണാൻ പറ്റി എന്ന് ഗവേഷകർ പറയുകയുണ്ടായി.
എങ്കിലും സിമുലേഷനിൽ യദാർത്ഥ എലിയുടെ മസ്തിഷ്കത്തിൽ കാണുന്ന ചില ഘടകങ്ങളുടെ അഭാവം ഉണ്ടായിരുന്നു, നാഡീ മാതൃകയുടെ കൃത്യത മെച്ചപ്പെടുത്താൻ അവർ താൽപ്പര്യപ്പെടുന്നു.
തന്മാത്രാ തലത്തിൽ സസ്തന കോർട്ടിക്കൽ കോളത്തിന്റെ കമ്പ്യൂട്ടർ സിമുലേഷൻ നിർമ്മിക്കുക എന്ന ലക്ഷ്യത്തോടെ ഐ.ബി.എമ്മും സ്വിസ് ഫെഡറൽ ഇൻസ്റ്റിറ്റ്യൂട്ട് ഓഫ് ടെക്നോളജിയും ചേർന്ന് Lausanne യിൽ 2005ൽ തുടങ്ങിയതാണ് ബ്ലൂബ്രെയിൻ പദ്ധതി.
സിനാപ്ടിക് ബന്ധം, ആന്തരിക സ്തര വൈദ്യുത പ്രവാഹങ്ങളുടെ പൂരണം എന്നിവയെ അടിസ്ഥാനപ്പെടുത്തി ന്യൂറോണുകളുടെ വൈദ്യുത സ്വഭാവം പകർത്താനായി ഐ.ബി.എമ്മിന്റെ ബ്ലൂജീൻ അടിസ്ഥാനപ്പെടുത്തി ഉള്ള ഒരു സൂപ്പർകമ്പ്യൂട്ടർ ഈ പദ്ധതിയിൽ ഉപയോഗിക്കുന്നു.
പദ്ധതിയുടെ ആദ്യത്തെ ലക്ഷ്യം 2006 ഡിസംബറിൽ പൂർത്തിയായി, 10,000 ന്യൂറോണുകൾ(10^8 സിനാപ്സുകളും) അടങ്ങുന്ന, എലിയുടെ നിയോകോർട്ടിക്കൽ കോളം സിമുലേറ്റ് ചെയ്തു.
ഇത് നിയോകോർട്ടെക്സിന്റെ(ബോധം,ചിന്തകൾ മുതലായവയ്ക്ക് കാരണമെന്നു കരുതപ്പെടുന്ന മസ്തിഷ്കഭാഗം) ഏറ്റവും ചെറിയ പ്രവർത്തനഭാഗം ആയി കണക്കാക്കാം.
1995നും 2005നും ഇടയ്ക്ക് ഹെന്രി മർക്രം ന്യൂറോണുകളുടെ തരവും ഇത്തരം കോളങ്ങളിൽ ഉള്ള ബന്ധവും പകർത്തി.
നിയോകോർട്ടിക്കൽ കോളത്തിന്റെ നിർമ്മാണം,ക്രമീകരിക്കൽ,ഗവേഷണം, എന്നിവയുടെ ഡാറ്റാധിഷ്ടിത പ്രോസസ് ലഭിച്ചതിലൂടെ പദ്ധതിയുടെ ഒന്നാം ഘട്ടം കഴിഞ്ഞതായി പദ്ധതി അറിയിച്ചു.
മനുഷ്യന്റെ ധൈഷണികശേഷി, ന്യൂറോണുകളുടെ പ്രവർത്തനത്തിലെ പ്രശ്നംകാരണം ഉണ്ടാകുന്ന ഓട്ടിസം പോലുള്ള മാനസിക രോഗങ്ങൾ, മരുന്നുകൾ ന്യൂറോണുകളുടെ സ്വഭാവത്തെ എങ്ങനെ ബാധിക്കുന്നു, എന്നിവയിലെ വസ്തുതകൾ ക്രമേണ ചുരുളഴിക്കാൻ പദ്ധതി ശ്രമിക്കുന്നു.
2010ൽ സ്ഥാപിതമായ ബ്രെയിൻ പ്രിസർവേഷൻ ഫൗണ്ടേഷൻ എന്ന സംഘടന, മസ്തിഷ്കം സൂക്ഷിച്ചു വയ്ക്കുന്നത് പ്രോത്സാഹിപ്പിക്കാനായി പ്രസ്തുത സാങ്കേതിക സമ്മാനത്തിനുള്ള അവസരം ഒരുക്കിയിരിക്കുന്നു.
നിലവിൽ 106,000 ഡോളർ ഉള്ള അവാർഡ് രണ്ടു ഭാഗങ്ങളായാണ് ലഭിക്കുക.
ഒരു എലിയുടെ മുഴുവൻ മസ്തിഷ്കത്തിന് 25 % ആദ്യ ആഗോള സംഘത്തിനും വലിയ മൃഗത്തിന്റെ മസ്തിഷ്കത്തിന് 75 % ആദ്യ ടീമിനും ആയി ആണ് നൽകുക.
ആശുപത്രിയിലോ അത്തരം സംവിധാനങ്ങളുള്ളിടത്തോ സംഭവിക്കുന്ന മരണത്തിൽ ഇത് മനുഷ്യന്റെ കാര്യത്തിലും അനുവർത്തിക്കാം.
ഈ സമ്മാനത്തിന്റെ പ്രധാന ലക്ഷ്യം എന്നത്, വിർച്വൽ സ്പേസിലേക്ക് 'മനസ്സിനെ' റീബൂട്ട് ചെയ്യുകയോ അപ്‌ലോഡ് ചെയ്യുകയോ വഴി സമ്പൂർണ്ണ മസ്തിഷ്ക ചിത്രം രൂപപ്പെടുത്തുക എന്നുള്ളതാണ്.
പ്രശ്നങ്ങൾ നിയമം, സദാചാരം, രാഷ്ട്രീയം, സാമ്പത്തികം
വിർച്വൽ ലോകങ്ങളും, അപ്‌ലോഡ് ചെയ്യപ്പെട്ട അതിമാനുഷ ശേഷിയുള്ള വ്യക്തിത്വങ്ങളും സമൂഹത്തിൽ ഉണ്ടാവുമ്പോൾ, നിലവിലെ സാമ്പത്തിക/സാമൂഹിക നിലവാര  സ്ഥിതിയ്ക്കനുസരിച്ചാണ് പരിവർത്തനം എങ്കിൽ അത് സാധാരണ മനുഷ്യർ-അതിമാനുഷർ എന്ന വർഗ്ഗീകരണം സൃഷ്ടിക്കും.
എല്ലാ മനുഷ്യർക്കും ഇതിന്റെ സാധ്യതകൾ ലഭിക്കാതെ പോകും.
ട്രാൻസ് ഹ്യൂമനിസവും രാഷ്ട്രീയ ആശയങ്ങളുടെ പിൻ പറ്റിയുള്ളതാണെങ്കിൽ അവിടെയും പരിവർത്തനം എങ്ങനെ/ഏത് രാഷ്ട്രീയ കാഴ്ച്ചപ്പാട് അനുസരിച്ച് എന്നുള്ള പ്രശ്നങ്ങൾ ഉണ്ടാകും.
ലിബർട്ടേറിയൻ ട്രാൻസ് ഹ്യുമാനിസം, ഡെമോക്രാറ്റിക് ട്രാൻസ് ഹ്യുമാനിസം തുടങ്ങിയ രാഷ്ട്രീയാദർശങ്ങൾ ഇപ്പോഴേ നിലവിലുണ്ട്.
ക്ലോണിങ്ങ്, അബോർഷൻ മുതലായ ശാസ്ത്രപരീക്ഷണങ്ങൾക്ക് നേരിടേണ്ടി വന്നതുപോലെയുള്ള വൈദ്യശാസ്ത്ര സദാചാരത്തിൽ നിന്നുള്ള എതിർപ്പുകൾ , മത വിശ്വാസങ്ങളുടെ  എതിർപ്പ് തുടങ്ങിയവ.
സയൻസ് ഫിക്ഷനുകളിൽ കണ്ടുവരുന്നതുപോലെയുള്ള മറ്റൊരു താത്വികമായ പ്രശ്നമാണ് പകർപ്പുകളെ സംബന്ധിച്ച് ഉള്ളത്.
അപ് ലോഡ് ചെയ്യപ്പെട്ട വ്യക്തിത്വം അതേ വ്യക്തി തന്നെ ആയിരിക്കുമോ, ഒരേ പോലത്തെ ഓർമ്മകളും വ്യക്തിത്വവുമുള്ള മറ്റൊരു പകർപ്പ് ആയിരിക്കുമോ എന്നത് ഒരു ആശയക്കുഴപ്പമാണ്.
അപ് ലോഡിങ് ചെയ്യുന്ന സമയം വരെ ഒരു വ്യക്തി ആയിരുന്ന വ്യക്തി, ഇത് ചെയ്യപ്പെട്ട അടുത്ത നിമിഷം മുതൽ ഒരേ ഓർമ്മകളും സ്വഭാവവും ഉള്ള രണ്ടു വ്യക്തികളാകാം-അനേകം വ്യക്തികളാകാം.
ദ സിക്സ്ത് ഡേ എന്ന സിനിമയിൽ ഇത്തരം ഒരു സന്ദർഭം അവതരിപ്പിച്ചിരിക്കുന്നു.
www.minduploading.org Archived 2014-04-07 at the Wayback Machine .
http://www.medicaldaily.com/news/20301117/3877/new-imaging-method-developed-at-stanford-reveals-stunning-details-of-brain-connections.htm%5Bപ്രവർത്തിക്കാത്ത+കണ്ണി%5D
http://www.merkle.com/merkleDir/brainAnalysis.html Archived 2012-02-04 at the Wayback Machine .
http://www.mcb.harvard.edu/lichtman/ATLUM/ATLUM_web.htm Archived 2008-02-01 at the Wayback Machine .
ഇതും കാണുക അമരത്വം കൃത്രിമ ബുദ്ധി സൈബോർഗ്
മൈസൂർ റെയിൽ മ്യൂസിയം ഇംഗ്ലീഷ് വിലാസം https://ml.wikipedia.org/wiki/Railway_Museum_Mysore റെയിൽ മ്യൂസിയത്തിലെ തീവണ്ടി എൻജിനിന്റെ മാതൃക
മൈസൂർ റെയിൽ മ്യൂസിയം പഴയ റെയിൽ എൻജിനുകളും വിവിധ ഘടക ഭാഗങ്ങളും പ്രദർശിപ്പിച്ചിട്ടുള്ള ഒരു മ്യൂസിയമാണ്.
ഇത് മൈസൂർ റെയിൽവേ സ്റ്റേഷനു സമീപം കൃഷ്ണരാജസാഗർ റോഡിൽ പ്രവർത്തിക്കുന്നു.
1979ലാണ് ഇന്ത്യൻ റെയിൽവേ ഈ മ്യൂസിയം ആരംഭിച്ചത്.
ഇന്ത്യയിലെ രണ്ടാമത്തെ റെയിൽ മ്യൂസിയമാണ് ഇത്.
ഇവിടെ വിവിധ തരം റെയിൽ എൻജിനുകളും തീവണ്ടിയുടെ ഘടകഭാഗങ്ങളും കൂടാതെ ഒരു ചിത്രഗാലറിയും ഉണ്ട്.
മ്യൂസിയത്തിൽ ബാറ്ററികൊണ്ട് പ്രവർത്തിക്കുന്ന ഒരു ചെറിയ തീവണ്ടി കുട്ടികൾക്കായി ഓടിക്കുന്നു.
പ്രദർശന വസ്തുക്കൾ ഓസ്റ്റിൻ റെയിൽ കാർ റെയിൽ മ്യൂസിയത്തിലെ തീവണ്ടിയാത്ര ഇഎസ് 506 4-6-2 തീവണ്ടി ഓസ്റ്റിൻ റെയിൽ കാർ പരിശോധനാ ബോഗികൾ മൈസൂർ മഹാരാജാവിന്റെ രണ്ട് ബോഗികൾ മഹാറാണി സലൂൺ.
ഇതിൽ ഒരു അടുക്കളയും തീൻമേശയും ശൗചാലയവും ഉണ്ട്.
ചിത്രശാല അവലംബം Chugging through Time Mysore Railway Museum mysore.org.uk Mysore Railway Museum trainweb.org Source for Technical and Historical information: Indian Locomotives by Hugh Hughes Railway Museum Mysore എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
12°18′58.74″N 76°38′36.03″E ﻿ / ﻿ 12.3163167°N 76.6433417°E ﻿ / 12.3163167; 76.6433417
മൈസ്പേസ് ഇംഗ്ലീഷ് വിലാസം https://ml.wikipedia.org/wiki/Myspace
ആഗസ്റ്റ് 2003-ൽ സ്പെസിഫിക് മീഡിയ എൽ.എൽ.സി. എന്ന കമ്പനിയും ജസ്റ്റിൻ ടിമ്പർലേക്ക് എന്ന പോപ്പ് താരവും കുടി കാർലിഫൊണിയായിലെ ബെവെർലി ഹിൽസ് എന്ന സ്ഥലത്തെ തലസ്ഥാനമാക്കി തുടങ്ങിയ ഒരു സൊഷ്യൽ സൈറ്റാണ് മൈസ്പേസ് .
ജുൺ 2012-ൽ മൈസ്പേസിൽ 25 ലക്ഷം അംഗങ്ങളുണ്ടായിരുന്നു.
2005-ൽ ന്യൂസ് കോർപറേഷൻ എന്ന വേറെ ഒരു സ്ഥാപനം 85 കോടി ഡോളർ ഈ സൈറ്റ് വാങി.
അവലംബം പുറമെ നിന്നുള്ള കണ്ണികൾ ഔദ്യോഗിക വെബ്സൈറ്റ് ( Mobile ) മൈസ്പേസ് on Myspace
ലിയോപോൾഡ് കഫേ
മുംബൈയിലെ കൊളാബയിൽ സ്ഥിതി ചെയ്യുന്ന പ്രശസ്തമായ ഒരു ഭക്ഷണശാലയാണ് ലിയോപോൾഡ് കഫേ .
2008 നവംബറിലെ മുംബൈ ഭീകരാക്രമണത്തിൽ ആദ്യ അക്രമിക്കപ്പെട്ട ഇടങ്ങളിലൊന്നായിരുന്നു ഇത് .
19-ആം നൂറ്റാണ്ടിന്റെ അവസാനത്തിലും 20-ആം നൂറ്റാണ്ടിന്റെ തുടക്കത്തിലും ഇന്ത്യയിലേക്ക് വന്ന പാർസികൾ സ്ഥാപിച്ച അനവധി ഭക്ഷണശാലകളിൽ ഒന്നായിരുന്നു ഇത്.
അവയിൽ പലതും ഇപ്പോളും ഇറാനിയൻ കഫേകൾ എന്ന് അറിയപ്പെടുന്നു.
1871 ലായിരുന്നു ഇതിന്റെ തുടക്കം.
പാചക എണ്ണയുടെ മൊത്തവ്യാപാരകേന്ദ്രമായാണിത് ആരംഭിച്ചത്.
പിൽക്കാലത്ത്  , സ്റ്റോർ, ഫാർമസി, റെസ്റ്റോറ ന്റ് എന്നിങ്ങനെ മാറ്റങ്ങൾ സംഭവിച്ചു.
ലിയോപോൾഡ് കഫേ ആൻഡ് സ്റ്റോർസ് എന്ന പേര് ഇങ്ങനെ ലഭിച്ചതാണ് .
2008-ലെ തീവ്രവാദ ആക്രമണത്തിന് മുമ്പ്, വിദേശ ടൂറിസ്റ്റുകൾക്ക് ഇത് ഒരു പ്രിയപ്പെട്ട  കേന്ദ്രമായിരുന്നു.
ആക്രമണത്തിനുശേഷം അനേകം ഇന്ത്യക്കാർ ഇപ്പോൾ എതിർപ്പിൻറെ ആത്മാവിനെ അനുസ്മരിപ്പിക്കും.
താജ് , ട്രൈഡന്റ് പോലെയുള്ള സ്ഥാപനങ്ങൾ ആക്രമണത്തിന്റെ എല്ലാ കേടുപാടുകളും തീർത്തപ്പോൾ, ലിയോപോൾഡ് കഫേ ആക്രമണത്തിൻറെ ചില അടയാളങ്ങൾ ഇന്നും  സൂക്ഷിച്ചു വരുന്നു.
ലിയോനിദ് ബൊറോദിൻ ഇംഗ്ലീഷ് വിലാസം https://ml.wikipedia.org/wiki/Leonid_Borodin
ലിയോനിദ് ബൊറോദിൻ (Russian: Леони́д Ива́нович Бороди́н) (14 April 1938 – 25 November 2011) ഒരു റഷ്യൻ നോവലിസ്റ്റും പത്രപ്രവർത്തകനുമായിരുന്നു.
അദ്ദെഹം തന്റെ നിലപാടുകൾ കാരണം അനേകവർഷങ്ങൾ ജയിലിലായിരുന്നു.
പെരിസ്ട്രോയിക്കയ്ക്കു ശേഷമാണു പാശ്ചാത്യ ലോകത്തു പോകാൻ അദ്ദേഹത്തിനു കഴിഞ്ഞുള്ളൂ.
Leonid Borodin അവലംബം ബാഹ്യ ലിങ്കുകൾ 2002 interview after receiving the Solzhenitsyn Prize Moskva Journal New York Times review of Partings New York Times review of The Year of Miracle and Grief
ലിയോനോറ കിംഗ് ഇംഗ്ലീഷ് വിലാസം https://ml.wikipedia.org/wiki/Leonora_King
ലിയോനോറ ഹോവാർഡ് കിംഗ് (ഏപ്രിൽ 17, 1851 - ജൂൺ 30, 1925) ഒരു കനേഡിയൻ ഫിസിഷ്യനും മെഡിക്കൽ മിഷനറിയും 47 വർഷം ചൈനയിൽ മെഡിസിൻ പരിശീലിച്ച വനിതയുമായിരുന്നു.
ചൈനയിൽ ജോലി ചെയ്ത ആദ്യത്തെ കനേഡിയൻ ഡോക്ടറായിരുന്ന അവർ, അവിടെവച്ച് 1925-ൽ മരിച്ചു.
പീറ്റർ ടി. യുടെയും ഡൊറോത്തി ഇ.
ഹോവാർഡിന്റെയും മകളായിരുന്നു ലിയോനോറ അനെറ്റ ഹോവാർഡ്.
1851 മാർച്ച് 17-ന് കാനഡ വെസ്റ്റിലെ (ഒണ്ടാറിയോ) കൗണ്ടി ലീഡ്‌സിലെ ലാൻസ്‌ഡൗൺ എന്ന സ്ഥലത്താണ് അവർ ജനിച്ചത്.
ഫാർമേഴ്‌സ്‌വില്ലിലാണ് (ഇപ്പോൾ ഏതൻസ്) അവർ വളർന്നത്.
അവർ ഏതൻസിലും ഒണ്ടാറിയോയിലും ന്യൂയോർക്കിലുമാണ് വിദ്യാഭ്യാസം നേടിയത്.
ഒരു യോഗ്യത നേടിയ അധ്യാപികയായി അവർ സേവനമനുഷ്ഠിച്ചു.
കാനഡയിലെ മെഡിക്കൽ സ്കൂളിൽ ചേരാൻ കഴിയതിരുന്ന കിംഗ് 1876-ൽ മിഷിഗൺ യൂണിവേഴ്സിറ്റിയിൽ നിന്ന് മെഡിക്കൽ ബിരുദം നേടി.
അമേരിക്കൻ മെത്തഡിസ്റ്റ് എപ്പിസ്കോപ്പൽ മിഷനറി സൊസൈറ്റിയുടെ വിമൻസ് ഫോറിൻ മിഷനറി സൊസൈറ്റിയിൽ ചേർന്ന ശേഷം, 1877-ൽ ചൈനയിലേക്ക് പോയ ഹോവാർഡ് കിംഗ് അവിടെ വടക്കൻ ചൈനാ പ്രവിശ്യയായ ചിഹ്ലിയിലെ അമേരിക്കൻ മെത്തഡിസ്റ്റ് എപ്പിസ്കോപ്പൽ മിഷനറി സൊസൈറ്റിയിൽ മിഷനറി ഡോക്ടറായി സേവനമനുഷ്ടിച്ചു.
1887 ഓഗസ്റ്റിൽ പെക്കിങ്ങിലെ വിമൻസ് ഫോറിൻ മിഷനറി സൊസൈറ്റി സ്ഥാപിക്കപ്പെട്ടശേഷം ചൈനയിൽ സേവനമനുഷ്ഠിച്ച ആദ്യ വനിതാ ഫിസിഷ്യൻ ലൂസിൻഡ എൽ. കോംബ്‌സിനൊപ്പം അവർ താമസിച്ചു.
മിസ് കോംബ്‌സ് കിയുകിയാങ്ങിലേക്ക് മാറുന്നതിന് മുമ്പ് ഈ ജോഡി മൂന്ന് മാസം ഒരുമിച്ച് പ്രവർത്തിച്ചിരുന്നു.
അവാർഡുകൾ 2000-ൽ, കനേഡിയൻ മെഡിക്കൽ ഹാൾ ഓഫ് ഫെയിമിൽ കിംഗിനെ ഉൾപ്പെടുത്തി.
2004-ൽ, അമേരിക്കൻ മെഡിക്കൽ വിമൻസ് അസോസിയേഷന്റെ ഇന്റർനാഷണൽ വിമൻ ഇൻ മെഡിസിൻ ഹാൾ ഓഫ് ഫെയിമിൽ അവരെ ഉൾപ്പെടുത്തി.
അവലംബം ↑ ↑ ↑ ↑ ↑ ↑ ↑ ↑ {{ cite book }} :  CS1 maint: location missing publisher ( link ) ↑ ↑
ലിയോപാർഡി
ജിയാക്കോമോ  താൽഡിഗ്രാടോ  ഫ്രാൻസിസ്കോ ഡി സേൽസ് സവെരിയോ പീട്രോ  ലിയൊപാർഡി എന്ന് പൂർണ്ണമായ പേര്.
( ജൂൺ 29 - 1798 - ജൂൺ 14 1837 ) ഇറ്റാലിയൻ ബഹുമുഖ പ്രതിഭ.
കവി , ഉപന്യാസകാരൻ,തത്വചിന്തകൻ , ഫിലോളജിസ്റ്റ് എന്നീ നിലകളിൽ പ്രസിദ്ധൻ .
ലിയോപോളിസ് ജാസ് ഫെസ്റ്റ് ഇംഗ്ലീഷ് വിലാസം https://ml.wikipedia.org/wiki/Leopolis_Jazz_Fest
2011 മുതൽ എല്ലാ വർഷവും ജൂണിൽ ലിവിവിൽ (ഉക്രെയ്ൻ) നടക്കുന്ന ഒരു അന്താരാഷ്ട്ര ജാസ് ഫെസ്റ്റിവലാണ് ലിയോപോളിസ് ജാസ് ഫെസ്റ്റ് (മുമ്പ് ആൽഫ ജാസ് ഫെസ്റ്റ്).
മികച്ച യൂറോപ്യൻ ഉത്സവങ്ങളുടെ പട്ടികയിൽ ഗാർഡിയൻ ലിയോപോളിസ് ജാസ് ഫെസ്റ്റിനെ ഉൾപ്പെടുത്തിയിട്ടുണ്ട്.
2011-ൽ ലെറ്റർവണിന്റെ സഹസ്ഥാപകനും ആൽഫ ഗ്രൂപ്പിന്റെ സൂപ്പർവൈസറി ബോർഡ് ചെയർമാനും ലിവിവ് സ്വദേശിയുമായ മിഖായേൽ ഫ്രിഡ്മാനാണ് ഈ ഉത്സവം സ്ഥാപിച്ചത്.
2017 വരെ ഫെസ്റ്റിവലിന്റെ പ്രധാന സ്പോൺസർ ആൽഫ-ബാങ്ക് (ഉക്രെയ്ൻ) ആയിരുന്നു.
അതിനാൽ ഉത്സവത്തെ ആൽഫ ജാസ് ഫെസ്റ്റ് എന്ന് വിളിച്ചിരുന്നു.
2017-ൽ, ഫെസ്റ്റിവലിന്റെ പേര് ലിയോപോളിസ് ജാസ് ഫെസ്റ്റ് എന്ന് പുനർനാമകരണം ചെയ്തു (ലത്തീൻ ഭാഷയിൽ ലിയോപോളിസ് നഗരത്തിന്റെ പേരാണ്).
ലോകമെമ്പാടുമുള്ള ജാസ് സംഗീതജ്ഞരുടെ കച്ചേരികൾക്ക് പുറമേ, ആഗോള ജാസ് താരങ്ങൾക്കൊപ്പം ജാം സെഷനുകൾ, മാസ്റ്റർ ക്ലാസുകൾ, ഓട്ടോഗ്രാഫ് സെഷനുകൾ എന്നിവയും ഫെസ്റ്റിവൽ സംഘടിപ്പിക്കുന്നു.
എഡ്ഡി റോസ്നർ (മുമ്പ് "ആൽഫ ജാസ് മ്യൂസിക് അവാർഡുകൾ") സമർപ്പിച്ച "ലിയോപോളിസ് ജാസ് മ്യൂസിക് അവാർഡ്സ്" എന്ന വാർഷിക അവാർഡ് ചടങ്ങ് ലിവിവിൽ ഫെസ്റ്റിവലിന്റെ ഗാല കച്ചേരിക്കിടെ നടക്കുന്നു.
ജാസ് സംഗീതത്തിന്റെ വികസനത്തിന് കാര്യമായ സംഭാവനകൾ നൽകിയ കലാകാരന്മാരെ ആദരിക്കുന്നതിനാണ് ഈ അവാർഡുകൾ സ്ഥാപിച്ചത്.
വിവിധ രാജ്യങ്ങളിൽ നിന്നുള്ള സംഗീത നിരൂപകർ, പ്രമുഖ സാംസ്കാരിക വ്യക്തികൾ, പൊതു, സർക്കാർ ഉദ്യോഗസ്ഥർ, പത്രപ്രവർത്തകർ, സംരംഭകർ എന്നിവരുൾപ്പെടെ നിരവധി വിദഗ്ധരാണ് വിജയിയെ തിരഞ്ഞെടുക്കുന്നത്.
ഉത്സവം മൂന്ന് ഘട്ടങ്ങളിലായാണ് നടക്കുന്നത്:
• ബോഹ്ദാൻ ഖ്മെൽനിറ്റ്സ്കി കൾച്ചർ പാർക്കിലെ പ്രധാന ഫെസ്റ്റിവൽ സ്റ്റേജ്: പ്രശസ്ത സോവിയറ്റ് ജാസ് സംഗീതജ്ഞൻ എഡ്ഡി റോസ്നറുടെ പേരാണ് സ്റ്റേജിൽ (ടിക്കറ്റ് ആവശ്യമാണ്)
• നഗരത്തിന്റെ സെൻട്രൽ സ്ക്വയറിലെ ഒരു സ്റ്റേജ്: റിനോക്ക് സ്ക്വയർ (പ്രവേശനം സൗജന്യം)
• നഗരത്തിന്റെ ചരിത്രപ്രധാനമായ ഒരു വേദി: പൊട്ടോട്സ്കി പാലസ് സ്ക്വയർ (പ്രവേശനം സൗജന്യം) ചരിത്രം ലിയോപോളിസ് ജാസ് ഫെസ്റ്റ് 2021
പത്താമത് ലിയോപോളിസ് ജാസ് ഫെസ്റ്റ് 2021 ജൂൺ 24-28 തീയതികളിൽ നടന്നു.
അഞ്ച് ദിവസങ്ങളിലായി ലോകത്തെ 18 രാജ്യങ്ങളിൽ നിന്നുള്ള 200-ഓളം സംഗീതജ്ഞർ ലിയോപോളിസ് ജാസ് ഫെസ്റ്റിന്റെ സ്റ്റേജുകളിൽ അവതരിപ്പിച്ചു.
2021 ലെ ലിയോപോളിസ് ജാസ് ഫെസ്റ്റിന്റെ തലവന്മാർ: സീൽ, ക്രിസ് ബോട്ടി, അവിഷായി കോഹൻ ട്രിയോ "അർവോൾസ്", കമാസി വാഷിംഗ്ടൺ, ലിങ്കൺ സെന്റർ ഓർക്കസ്ട്രയിലെ ജാസ്, വിന്റൺ മാർസാലിസ്, ജാൻ ലൻഡ്‌ഗ്രെൻ, ഹരോൾഡ് ലോപ്പസ്-നുസ്സ, ഇറ്റാമർ ബോറോചോവ്, കാത്രിൻ വിൻഡ്‌ഫെൽഡ്, പിയാനോബോയ് എന്നിവരാണ്.
ലിവിവിലെ അതിഥികൾക്കും താമസക്കാർക്കുമായി നഗര കേന്ദ്രത്തിൽ സൗജന്യ ആക്‌സസ് ഉള്ള രണ്ട് ഘട്ടങ്ങൾ റിനോക്ക് സ്ക്വയറിലും പോട്ടോക്കി കൊട്ടാരത്തിന്റെ മുറ്റത്തും പ്രവർത്തിച്ചു.
ഓസ്ട്രിയ , ഇറ്റലി , സ്പെയിൻ , ലിത്വാനിയ , ലക്സംബർഗ് , ജർമ്മനി , പോളണ്ട് , തുർക്കി , ഫ്രാൻസ് , സ്വീഡൻ , സ്വിറ്റ്സർലൻഡ് എന്നിവിടങ്ങളിൽ നിന്നുള്ള പ്രമുഖ യൂറോപ്യൻ ഗ്രൂപ്പുകളുടെയും ബാൻഡുകളുടെയും പങ്കാളിത്തത്തോടെയാണ് കച്ചേരികൾ നടന്നത്.
ഈ സ്റ്റേജുകളിലെ മിക്ക പ്രകടനങ്ങളും പരമ്പരാഗതമായി എംബസികളുടെയും സാംസ്കാരിക സ്ഥാപനങ്ങളുടെയും പിന്തുണയോടെയാണ് നടന്നത്.
എല്ലാ ക്വാറന്റൈൻ നടപടികളും പാലിച്ചാണ് ഉത്സവം നടന്നത്: പാർട്ടർ, പിക്നിക് മേഖലകളിലെ അതിഥികളുടെ എണ്ണം ഗണ്യമായി കുറഞ്ഞു.
ആളുകളുടെ എണ്ണം നിയന്ത്രിക്കുന്നതിന്, പിക്നിക് ഏരിയകളിലേക്കുള്ള പ്രവേശനം പ്രതീകാത്മക വിലയുള്ള ടിക്കറ്റുകൾ ഉപയോഗിച്ചാണ് നടത്തിയത്.
ടിക്കറ്റ് വാങ്ങിയ എല്ലാ ഫെസ്റ്റിവൽ അതിഥികളും സംഗീതജ്ഞരും സംഘാടക സമിതിയും കരാറുകാരും കൊറോണ വൈറസിനായി നിർബന്ധിത പരിശോധനയ്ക്ക് വിധേയരായി.
ഈ വർഷം, ഫെസ്റ്റിവലിന്റെ അതിഥികൾക്കായി മൂന്ന് പിക്നിക് സോണുകൾ ഉണ്ടായിരുന്നു.
അവിടെ എഡി റോസ്നറിന് സമർപ്പിച്ചിരിക്കുന്ന പ്രധാന വേദിയുടെ കച്ചേരികൾ വലിയ സ്ക്രീനുകളിൽ പ്രക്ഷേപണം ചെയ്തു.
ഏറ്റവും വലിയ പിക്നിക് ഏരിയ പരമ്പരാഗതമായി ബോഹ്ദാൻ ഖ്മെൽനിറ്റ്സ്കി പാർക്കിലെ യൂനിസ്റ്റ് സ്റ്റേഡിയത്തിന്റെ പ്രദേശത്താണ് സ്ഥിതി ചെയ്യുന്നത്.
പാർക്കിന്റെ താഴത്തെ കവാടത്തിലുള്ള കൈവ്‌സ്റ്റാർ പിക്‌നിക് ഏരിയയിൽ സുഖകരമായി താമസിക്കാൻ സൗകര്യമുണ്ടായിരുന്നു.
പാർക്കിന്റെ മുകളിലെ കവാടത്തിൽ സ്റ്റാറോപ്രമെൻ പിക്നിക് ഏരിയ ആയിരുന്നു.
വിന്റൺ മാർസാലിസ് അന്താരാഷ്ട്ര സംഗീത അവാർഡ് "ലിയോപോളിസ് ജാസ് മ്യൂസിക് അവാർഡ് 2021" ജേതാവായി.
ഉത്സവ വേളയിൽ, സംഗീതജ്ഞർക്കും ശ്രോതാക്കൾക്കുമുള്ള മാസ്റ്റർ ക്ലാസുകൾ പരമ്പരാഗതമായി ലിവിവിൽ മൈക്കോള ലൈസെങ്കോ ലിവ് നാഷണൽ മ്യൂസിക് അക്കാദമിയിൽ നടന്നു.
ലിയോപോളിസ് ജാസ് ഫെസ്റ്റ് 2020
ലിയോപോളിസ് ജാസ് ഫെസ്റ്റ് 2020 2021 വരെ മാറ്റിവച്ചു.
ഫെസ്റ്റിവലിന്റെ X വാർഷികം 2020 ജൂൺ 25-29 തീയതികളിൽ ലിവിവിൽ ഷെഡ്യൂൾ ചെയ്തിരുന്നു.
കൊവിഡ്-19 വൻതോതിൽ വ്യാപിച്ചതിനെ തുടർന്നാണ് ഉത്സവം മാറ്റിവയ്ക്കാൻ തീരുമാനിച്ചത്.
ലിയോപോളിസ് ജാസ് ഫെസ്റ്റിന്റെ പുതിയ തീയതികൾ 2021 ജൂൺ 24-28 (വ്യാഴം-തിങ്കൾ) ആണ്.
ലിയോപോളിസ് ജാസ് ഫെസ്റ്റ് 2019
2019 ജൂൺ 26-30 തീയതികളിൽ, 9-ാമത് അന്താരാഷ്ട്ര ജാസ് ഫെസ്റ്റിവൽ ലിയോപോളിസ് ജാസ് ഫെസ്റ്റിന് ലിവിവ് ആതിഥേയത്വം വഹിച്ചു.
15 രാജ്യങ്ങളിൽ നിന്നുള്ള ഏകദേശം 300 സംഗീതജ്ഞർ 5 ദിവസങ്ങളിലായി ലിയോപോളിസ് ജാസ് ഫെസ്റ്റിന്റെ വേദികളിൽ തങ്ങളുടെ പ്രകടനം നടത്തി.